

Na temelju članka 2. Pravilnika o upisu djece i ostvarivanju prava i obveze korisnika usluga u Dječjem vrtiću Bakar i Odluke o upisu djece u Dječji vrtić Bakar za pedagošku 2025./2026. godinu, od 28. ožujka 2025., Dječji vrtić Bakar objavljuje

**NATJEČAJ ZA UPIS DJECE U DJEČJI VRTIĆ BAKAR ZA**

**PEDAGOŠKU 2025./2026. GODINU**

Prijave za upis djece provodit će se od **5. svibnja 2025. do 16. svibnja 2025**. godine putem elektroničkog obrasca koji će u navedenom periodu biti dostupan na mrežnim stranicama Dječjeg vrtića Bakar (www.vrticbakar.hr)

Programi predškolskog odgoja za djecu predškolske dobi u Dječjem vrtiću Bakar ostvarivat će se kao:

* Redoviti cjelodnevni jaslički program
* Redoviti cjelodnevni vrtićki program

Programi će se provoditi u tri objekta Dječjeg vrtića Bakar

* Dječji vrtić Fijolica – Lokaj 193 a, 51222 Bakar
* Dječji vrtić Hreljin – Hreljin 267 a, 51226 Hreljin
* Dječji vrtić Škrljevo – Škrljevo 308 b, 51223 Škrljevo

**Kapaciteti skupina utvrđeni su Državnim pedagoškim standardom predškolskog odgoja i naobrazbe.**

Informacije o uvjetima, ostvarivanju prednosti pri upisu te načinu provođenja upisa, nalaziti će se na mrežnim stranicama Dječjeg vrtića Bakar ([www.vrticbakar.hr](http://www.vrticbakar.hr)). Sve ostale informacije mogu se dobiti na info@vrticbakar.hr.

Nakon obrađenih prijava i provedenih inicijalnih intervjua, 3. lipnja 2025. godine biti će objavljena Lista reda prvenstva.

Potvrda upisa ostvaruje se uplatom akontacije.

**Konačna lista upisane djece, objavit će se 20. lipnja 2025. na mrežnim stranicama i oglasnim pločama Vrtića.**

Ravnateljica Dječjeg vrtića Bakar

Irena Jelenić Aćimović